stanford-oval/wikipedia huggingface dataset:
רוגבי במשחקים האולימפיים
הערות שוליים

↑  רק שני משחקים שוחקו, צרפת שיחקה גם נגד גרמניה וגם נגד בבריטניה, הצרפתים ניצחו בשני המשחקים וזכו בזהב עוד לפני המשחק השלישי, הוחלט להעניק את מדליית הכסף גם לגרמניה וגם לבריטניה.
↑  ארצות הברית ניצחה את שתי הנבחרות האחרות בטורניר, וזכתה בזהב.
| ענפי ספורט אולימפיים |
| --- | --- | --- |
| משחקי הקיץ | משחקי הקיץ |  |
| אופניים | אופני BMX • אופני BMX בסגנון חופשי • אופני הרים • אופני כביש • אופני מסלול |  |
| משחקי כדור | בדמינטון • גולף • הוקי שדה • טניס • טניס שולחן • כדורגל • כדוריד • כדורמים • כדורסל • כדורסל 3x3 • כדורעף • כדורעף חופים • רוגבי שביעיות |  |
| ספורט גופני | אתלטיקה • ברייקינג • הרמת משקולות • טיפוס • טריאתלון • ירי תחרותי • סקייטבורדינג • סיף • קרב חמש מודרני • קשתות |  |
| התעמלות | התעמלות אמנותית • התעמלות מכשירים • טרמפולינה |  |
| ספורט ימי | גלישת גלים • חתירה • קאנו/קיאק • שיט |  |
| ענפי קרב | אגרוף • ג'ודו • היאבקות (סגנון חופשי, סגנון יווני רומי) • טאקוונדו |  |
| רכיבה | איוונטינג • רכיבה אמנותית • קפיצות ראווה |  |
| שחייה | קפיצה למים • שחייה תחרותית • שחייה צורנית • שחייה במים פתוחים |  |
| משחקי החורף | משחקי החורף |  |
| ענפי קרח | הוקי קרח • קרלינג |  |
| סקי | ביאתלון • גלישת שלג • סקי אלפיני • סקי בסגנון חופשי • סקי למרחקים • סקי נורדי משולב • קפיצות סקי |  |
| מזחלות | בובסלי • סקלטון • לוז' |  |
| החלקה על הקרח | החלקה אמנותית • החלקה מהירה • החלקה מהירה במסלול קצר |  |
| ענפי עבר במשחקי הקיץ | ענפי עבר במשחקי הקיץ |  |
| ענפי עבר | בייסבול • כדור בסקי • כדור כף יד • כדור מחבט • לקרוס • מרוץ סירות מנוע • משיכת חבל  • סופטבול • פולו • קרוקט • קרוקט אמריקאי • קראטה • קריקט |  |
שחקני נבחרות ניו זילנד (בשחור) ובריטניה נכנסים למגרש בפתיחת משחקן באולימפיאדת ריו דה ז'ניירו
רוברט פלקון סקוט

.
| --- | --- |
רוברט פלקון סקוט
רוברט פלקון סקוט
 לידה:  6 ביוני 1868 פלימות', אנגליה
 פטירה:  29 במרץ 1912 (בגיל 43) אנטארקטיקה
 לאום:  אנגלי
 בן או בת זוג:  קתלין סקוט (2 בספטמבר 1908–?) 
 צאצאים:  פיטר סקוט 
 תקופת הפעילות:  1901 – 29 במרץ 1912 (כ־11 שנים)
 מספר מסעות:  2
 גילויים בולטים:  חקר אזור הקוטב הדרומי
 אזורים שחקר:  אנטארקטיקה
 פרסים והוקרה:  המדליה הגאוגרפית ע"ש קולום (1906)  מדליית זהב (פטרון) של החברה הגאוגרפית המלכותית (1904)  מדליית וגה (1905)  מדליית ליווינגסטון  מדליית הקוטב  קצין בלגיון הכבוד  מפקד במסדר הוויקטוריאני המלכותי  המסדר הוויקטוריאני המלכותי  המדליה המלכותית 
 חתימה:   
 מידע על חייו
 
קבוצת הקוטב של סקוט בקוטב הדרומי, 18 בינואר 1912. משמאל לימין: (עומדים) וילסון, סקוט, אוטס; (יושבים) באוארס, אוונס. התמונה צולמה על ידי באוארס שהשתמש בחוט כדי להפעיל את תריס המצלמה
סר רוברט פלקון סקוט (באנגלית: Robert Falcon Scott;‏ 6 ביוני 1868 - 29 במרץ 1912) היה קצין אנגלי בצי המלכותי ומגלה ארצות ביבשת אנטארקטיקה. במה שנחשב בתחילת המאה ה-20 כעידן ההרואי של חקר אנטארקטיקה, הגיע סקוט ומשלחת טרה נובה שני, אחרי הנורווגי רואלד אמונדסן שהקדים אותו ב-33 ימים. בדרכו חזרה מהקוטב הדרומי לבסיס האם, נספה סקוט יחד עם ארבעת חבריו למסע. סקוט הוא ממגלי הארצות המפורסמים של יבשת אנטארקטיקה, ונחשב, בעיקר בבריטניה, כגיבור טראגי של המסעות ההרואיים לכיבוש הקוטב.
משלחת דיסקברי

סקוט יצא למסעו הראשון בשנת 1901. כשנה לפני כן פגש במקרה את נשיא החברה הגאוגרפית המלכותית בלונדון, ושמע שהחברה מתכננת לשלוח משלחת לחקר הקוטב הדרומי. סקוט הגיש בקשה להתמנות לתפקיד מפקד המשלחת, ולאחר שנענה בחיוב, יצא למסעו באונייה "דיסקברי". לאחר הפלגה ממושכת, נתקל סקוט במכשולים שאילצו אותו להפסיק את מסעו באונייה, ולהשתמש בכדור פורח. לאחר שירד ליבשה, הקים מחנה, והמשיך במסע תוך שהוא נאבק בסופות שלג קשות ביותר. סקוט ואנשיו נשארו באזור הקוטב למשך חורף שלם, וחזרו לאנגליה בספטמבר 1904. במסעו זה הגיע סקוט למרחק של כ-700 ק"מ מהקוטב הדרומי. היה זה הישג חשוב מאוד, אשר זיכה את סקוט באות הצטיינות ממלך אנגליה.
משלחת טרה נובה

מספר שנים לאחר מסעו הראשון, שוב התעורר בסקוט הרצון לכבוש את הקוטב. הוא ביקש להשתחרר מהצבא והחל לגייס כספים לצורך המסע. בשנת 1910, לאחר שגייס די כסף, הפליג מלונדון באונייתו טרה נובה. סקוט הקים את הבסיס במרחק של 300 ק"מ מהקוטב הדרומי ומשם יצא עם קומץ מאנשיו לקוטב. לנוכח התנאים הקשים, לקח עמו סקוט רק את הטובים שבאנשיו. לאחר מסע ממושך הגיע סקוט לקוטב הדרומי ב-17 בינואר 1912, אך מצא שם דגל נורווגי מתנופף. באוהל סמוך מצא פתק, ממנו הבין שיריבו רואלד אמונדסן ואנשיו הגיעו למקום כבר ב-14 בדצמבר 1911, 33 יום לפניו.
בדרכם חזרה חל מפנה לרעה במזג האוויר. הטמפרטורה ירדה עד 56° צלזיוס מתחת לאפס, וסופות שלגים השתוללו. לבסוף, נפגע אחד מאנשי המשלחת בראשו בנפילה וכעבור זמן, מת. מחמת העיכוב שנגרם בגלל פציעתו, אזל מלאי המזון והדלק, וסופת שלגים קשה מנעה מהם להגיע אל תחנת המזון הבאה. סקוט ושני האנשים שאתו מצאו את מותם במדבר הקרח. שיירה שיצאה לחפשם כעבור חודשים רבים מצאה את גופותיהם. בבגדיו של סקוט נמצא פתק שנכתב ב־12 במרץ 1912 ובו הסביר את מצבם.
נהוג לייחס את כישלון המסע השני לעובדה שסקוט בחר להשתמש בסוסי פוני כבהמות משא, בעוד שאמונדסן בחר להשתמש בכלבים, שנתגלו כעמידים יותר לקור האנטארקטי.
חייו האישיים

סקוט התחתן עם הפסלת קתלין ברוס  בשנת 1908. בנם היחיד פיטר מרקהאם סקוט  נולד ב 1909.
הנצחה

הר סקוט שבחצי האי קייב בארץ גרהאם שבאנטארקטיקה, כמו גם הרי סקוט בארץ אנדרבי שבאנטארקטיקה, נקראים על שמו של רוברט פלקון סקוט.
לקריאה נוספת

Ranulph Fiennes, Captain Scott, Hodder & Stoughton, 2003, ISBN 0340826989
David Crane, Scott of the Antarctic: A Life of Courage, and Tragedy in the Extreme South, Harper Collins, 2005, ISBN 9780007150687
הערות שוליים

↑  The Terra Nova expedition of 1911 - 1912, Met Office (באנגלית)
↑  David Crane, Scott of the Antarctic: A Life of Courage, and Tragedy in the Extreme South, London: HarperCollins, 2005
↑  הר סקוט באתר הסקר הגאולוגי של ארצות הברית
↑  הרי סקוט באתר הסקר הגאולוגי של ארצות הברית
| --- | --- |
בקרת זהויות :  NLI: 987007267827205171  PLWABN: 9810564100205606  BIBSYS: 90093875  BNC: 000042006  BNE: XX970636  BnF: cb11946321x (data)  CiNii: DA02073854  GND: 118612395  ISNI: 0000 0001 0891 4817  KulturNav: 6b0d5fbb-45b2-41ea-aab2-edf0ce068286  LCCN: n50005591  MusicBrainz: cb40746b-637a-4a9b-a095-cccd0c3f113d  NARA: 10581249  NCL: 000131725  NDL: 00516091  NKC: xx0025091  NLA: 35485984  NLG: 72553  NLK: KAC201620613  NSK: 000185227  NTA: 069940754  RERO: 02-A003816343  RSL: 000037555  SELIBR: 243606  SNAC: w6pg247d  SUDOC: 027417425  S2AuthorId: 145931446  TePapa: 17906  Trove: 970328  VIAF: 66475494   WorldCat (עם VIAF): 66475494
רוג אחת: סיפור מלחמת הכוכבים

| --- | --- |

 מבוסס על:  זיכיון מלחמת הכוכבים מאת ג'ורג' לוקאס
 בימוי:  גארת' אדוורדס 
 הופק בידי:  קתלין קנדי   טוני טו
 תסריט:  גארי ואיטה כריס ווייץ סיימון קינברג
 עריכה:  ג'בז אולסן, ג'ון גילרוי, קולין גאודי 
 שחקנים ראשיים:  פליסיטי ג'ונס דייגו לונה ריז אחמד בן מנדלסון דוני ין ג'יאנג וון פורסט ויטאקר מאדס מיקלסן ג'ונתן אריס אלן טודיק
 מוזיקה:  מייקל ג'אקינו 
 צילום:  ג'רג פרייזר 
 אנימטור:  Hal Hickel 
 מדינה:  ארצות הברית 
 חברת הפקה:  אולפני וולט דיסני לוקאס פילם
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  ארצות הברית 16 בדצמבר 2016 ישראל 15 בדצמבר 2016
 משך הקרנה:  133 דק' 
 שפת הסרט:  אנגלית 
 סוגה:  אופרת חלל, סרט מדע בדיוני, סרט פעולה, סרט פנטזיה, סרט מלחמה 
 תקציב:  000,000,$200
 הכנסות:  $1,056,057,273
 הכנסות באתר מוג'ו:   starwars2016
 פרסים:  פרס אמפייר לסרט הטוב ביותר  פרס סאטורן לסרט מדע בדיוני  פרס סאטורן לבמאי הטוב ביותר  פרס אמפייר לבמאי הטוב ביותר (גארת' אדוורדס)  פרס אמפייר לשחקנית הטובה ביותר (פליסיטי ג'ונס)  פרס סאטורן לאפקטים מיוחדים 
 סרט הבא:  מלחמת הכוכבים - פרק 8: אחרוני הג'דיי 
 אתר רשמי
 דף הסרט ב־IMDb
 
רוג אחת: סיפור מלחמת הכוכבים (באנגלית: Rogue One: A Star Wars Story) הוא סרט קולנוע אמריקאי, מסוגת אופרת חלל, בסדרת מלחמת הכוכבים בבימויו של גארת' אדוורדס ועל פי תסריט מאת גארי ואיטה, כריס ווייץ על פי רעיון מקורי מאת מומחה האפקטים ג'ון נול.
זהו הסרט הראשון בסדרת האנתולוגיה של מלחמת הכוכבים ואינו מהווה חלק מסדרת הסרטים כי אם סרט ספין אוף. בסרט מככבים פליסיטי ג'ונס, דייגו לונה, ריז אחמד, בן מנדלסון, דוני ין, ג'יאנג וון, מאדס מיקלסן, פורסט ויטאקר ואלן טודיק. בנוסף, הסרט כולל הופעת קמע של דארת' ויידר.
הסרט נעשה בהפקת לוקאס פילם והופץ על ידי אולפני וולט דיסני. הצילומים החלו באולפני אלסטרי סמוך ללונדון בתחילת אוגוסט 2015. הסרט יצא לאקרנים ב-16 בדצמבר 2016, שנה לאחר צאת שובר הקופות "מלחמת הכוכבים: הכוח מתעורר".
עלילת הסרט

ג'ין ארסו, בתו של גיילן ארסו, נותרת לבדה לאחר שקומודור אורסון קרניק הרג את אמה ולקח את אביה איתו כדי שיבנה לאימפריה הגלקטית את הנשק העוצמתי שלהם, "כוכב המוות".
ג'ין שוהה במשך 15 שנה עם סו גררה, מורד וחבר של גיילן ארסו, לאחר שג'ין עוזבת את סו גררה היא מסתבכת ומגיעה לכלא של האימפריה.
היא מחולצת בידי המורדים ביניהם קאסיאן אנדור והדרואיד שלו K2-SO, רובוט אימפריאלי שתוכנת מחדש ולו אופי ציני.
ג'ין מגיעה לבסיס המורדים שם מתחקרים אותה, בסופו של דבר סוכם שג'ין וקאסיאן ילכו אל העיר ג'דה שם הם אמורים לחפש את סו גררה ודרכו למצוא את גיילן.
בג'דה ג'ין וקאסיאן נקלעים למאבק בין האימפריה לקבוצת המורדים של סו גררה. בסופו של הקרב ג'ין, קאסיאן, צ׳ירוט ובייז (שומרי המקדש בג׳דה) נלקחו למחנה המורדים של סו גררה מחוץ לעיר, באותו הזמן טייס עריק מהאימפריה בורח ומגיע לספר לסו גררה על כוכב המוות.
במחנה המורדים ג'ין מוצאת מסר מאביה בו הוא מספר לה שהוא שיקר לקרניק והוא בעצם אינו נחוץ לבניית כוכב המוות, במקום לעזור הוא הכין בו נקודת תורפה שיכולה להרוס את המערכת אם פוגעים בה. בזמן שג'ין מקשיבה למסר החליטה האימפריה לעשות ניסוי בנשק החדש ולהרוס את העיר ג'דה. ג'ין, קאסיאן, הטייס העריק ושומרי המקדש נמלטים מן העיר אך סו גררה נשאר שם למות.
הם ממשיכים במסעם למצוא את גיילן ומגיעים לכוכב אידו בו גיילן וצוות הטכנאים שלו עובד. קומודור קרניק מגלה שיש בוגד בקרב המהנדסים ובא להתעמת עם גיילן. באותו זמן קאסיאן, שקיבל פקודה להרוג את גיילן, משקר לחבריו שהוא הולך לתצפת ובינתיים מתמקם על הר ומחכה לירות בגיילן, אך ברגע האמת הוא מהסס. סיוע של המורדים שתוקפים את המנחת עם חלליות X-Wing גורם להרס הבסיס אך גם למותו של גיילן. בסוף המתקפה ג'ין, קאסיאן וחבריהם מחולצים במעבורת תובלה אימפריאלית שגנב K2-SO.
ג'ין וקאסיאן מספרים להנהגת המורדים על כוכב המוות שיכול להשמיד כוכבי לכת ועל כך שגיילן שתל בו פגם שמהווה נקודת תורפה אך לא יכלו לומר מהי אותה נקודת תורפה. הדבר גורם לייאוש בקרב הנהגת המורדים.
ג'ין, קאסיאן, הטייס שערק וחבריהם לא אומרים נואש ומחליטים לצאת לפשיטת קומנדו נועזת על כוכב סקאריף בו מאוחסנות התוכניות ההנדסיות של כוכב המוות על מנת לגנוב אותן ולאתר את נקודת התורפה שלו. הם ממריאים בחשאי על המעבורת הגנובה ולבקרה האווירית של יאבין 4 הם מזדהים בשם "רוג אחת".
החבורה של ג'ין נוחתת בבסיס ומצליחה להשיג את התוכניות אך נקלעת לקרב עם חיל המצב ששומר על הבסיס. הנהגת המורדים מגלה על הפשיטה ושולחת את הצי לסייע. בבסיס ובשמיים שמעליו מתפתח קרב ענק שבסיומו מופל מגן האנרגיה שחוסם את הכוכב והתקשורת. ג'ין מצליחה לשדר את תוכניות כוכב המוות לספינת הפיקוד של המורדים.
כדי לסייע לאימפריה מצטרפים לקרב כוכב המוות בפיקודו של גראנד מוף טארקין ומשחתת כוכבים בפיקודו של דארת' ויידר. כוכב המוות משמיד בירי את הבסיס על יושביו, כולל את המורדים שבתוכו ואת המנהל קרניק. בכך טארקין נפטר, למעשה, מהמנהל קרניק, שנהרג על סקאריף. השניים הם יריבים מרים, שהטונים עולים ביניהם לא אחת בסרט. טארקין חושק בתפקידו של קרניק כמנהל כוכב המוות. קרניק אמנם לא הועבר מתפקידו, אך מותו הביא לטארקין את הניצחון בסוגיה זו.
במקביל, משחתת כוכבים בפיקודו של דארת' ויידר מגיעה מהעל-חלל ופוגעת קשות בצי המורדים. ויידר פושט על ספינת הפיקוד של המורדים וטובח בשומריה, אך היא מצליחה לשגר ספינת מילוט שעליה הנסיכה ליאה והתוכניות של כוכב המוות.
מנקודה זו מתחיל הסרט "מלחמת הכוכבים - פרק 4: תקווה חדשה" בו דארת' ויידר רודף אחרי ספינת החלל שבה נמצאים הנסיכה ליאה והתוכניות הגנובות של כוכב המוות.
צוות השחקנים

פליסיטי ג'ונס - ג'ין ארסו, בתו של גיילן ארסו שמצטרפת לברית המורדים.
דייגו לונה - קפטן קסיאן אנדור, חבר בברית המורדים, לוחם, טייס וקצין מודיעין צבאי.
ריז אחמד - בודהי רוק, טייס תובלה של האימפריה הגלקטית שערק לטובת המורדים בהשפעת גיילן.
פיטר קושינג - גראנד מוף טארקין, המפקד העליון של צבא האימפריה. קושינג, שנפטר 22 שנה לפני צאת הסרט, "הוחיה" באמצעות אנימציה ממוחשבת.
בן מנדלסון - המנהל אורסון קרניק, מפקד צבאי באימפריה הגלקטית והאחראי על כוכב המוות. כפוף לגראנד מוף טארקין.
דוני ין - צ'ירוט אימווה, נזיר ולוחם רוחני עיוור הנאבק למען ה"כוח".
ג'יאנג וון - בייז מלבוס, מתנקש עצמאי החמוש במקלע לייזר כבד.
פורסט ויטאקר - סו גררה, ותיק מלחמת המשובטים. דמותו הופיעה לראשונה בסדרת האנימציה "מלחמת הכוכבים: מלחמת המשובטים".
מאדס מיקלסן - גיילן ארסו, אביה של ג'ין ומהנדס שנכפה עליו לעבוד עבור האימפריה הגלקטית.
אלן טודיק - K-2SO, אנדרואיד אימפריאלי שנפל בשבי ברית המורדים ותוכנת מחדש. הוא בעל אופי ציני ופסימיסט ומרבה להעיר הערות סרקסטיות.
ג'ונתן אריס - סנאטור ג'בל.
ג'נבייב או'ריילי - מון מותמה, מנהיגה בכירה בברית המורדים.
ג'ימי סמיטס - סנאטור בייל אורגנה, אביה המאמץ של הנסיכה ליאה.
ג'יימס ארל ג'ונס (קול בלבד) - דארת' ויידר, לורד סית' בשריון ביוני שחור ומטיל מורא, סוכן מיוחד של האימפריה.
ספנסר וילדינג ודניאל נפרוס - דארת' ויידר (הנעת החליפה).
יונאס סואוטאמו - צ'ובאקה
השחקנים אליסטר פטרי ויוניס אולומיד לוהקו לתפקידים לא ידועים.
הפקה

בפברואר 2013, מנכ"ל דיסני בוב ייגר אישר כי בכוונת החברה לפתח 2 סרטי ספין אוף על עולם מלחמת הכוכבים שייכתבו בנפרד על ידי לורנס קסדן וסיימון קינברג. ב-6 בפברואר פורסם ב-Entertainment Weekly כי לוקאספילם עובדים על סרטים על דמויותיהם של האן סולו ובובה פט. מנכ"ל דיסני ג'יי רייסולו תיאר את הסרטים כסיפורי מקור.
מנכ"לית לוקאספילם, קתלין קנדי הסבירה כי הסרטים אינם מהווים קרוסאובר עם סרטי הטרילוגיה השלישית של הסאגה והצהירה כי ג'ורג' לוקאס הבהיר כיצד יש לעבד את סרטי הספין-אוף.
במאי 2014 הוכרז כי גארת' אדוארדס, שביים את "גודזילה" יביים את הסרט הראשון בסרטי הספין-אוף שמתוכנן לצאת לאקרנים ב-16 בדצמבר 2016 כאשר גארי ואיטה יכתוב. באוקטובר אותה שנה נודע כי גרג פרייזר יצלם את הסרט. בינואר 2015 נודע כי ואיטה פרש ובמקומו הצטרף סיימון קינברג כי כותב התסריט ובהמשך החודש צורף כריס וויץ. במרץ אותה שנה נחשף שם הסרט כ"Rogue One".
באפריל 2015 בעת אירוע מלחמת הכוכבים נחשפו סרטי האנתולוגיה (סדרת הספין-אוף) של מלחמת הכוכבים ובנוסף נודע כי עלילת הסרט תתרחש בין הסרט השלישי והרביעי וקרובה יותר לתקופת הזמן של עלילת הסרט הרביעי. באירוע הדו-שנתי של דיסני, D23 אקספו, שנערך באוגוסט 2015 נודע שמו המלא של הסרט כ"Rogue One: A Star Wars Story".
הסרט צולם במצלמת Ultra Panavision 70, ‏65 מ"מ עבור מספר סצנות.
מוזיקה

המלחין הצרפתי אלכסנדר דספלה היה אמור להלחין את הסרט, אבל לאור מריבות בינו לבין הפקת לוקאספילם, פרש דספלה והמלחין מייקל ג'אקינו נשכר להחליפו. לג'אקינו היו ארבעה שבועות בלבד להלחין את הפסקול, אך בכל זאת הצליח לעמוד במשימה. הפסקול שלו כולל מספר אזכורים לפסקול שכתב ג'ון ויליאמס עבור הסרטים הקודמים בסדרה.
קרב פנגחו

קרב פנגחו היה קרב האחרון במלחמת סין–יפן הראשונה, והכין את האזור לכיבוש האי טאיוואן בידי כוחות האימפריה היפנית.
רקע

לאחר שהחל המשא ומתן לשלום עם סין של שושלת צ'ינג, שאפו היפנים לספח את ארכיפלג פנגחו ואת טאיוואן, תחת הסכם שימונוסקי. אף על פי שהלחימה בצפון סין נגמרה כבר, לא נכללו פנגחו וטאיוואן בהפסקת האש, ובכך התאפשר ליפנים לערוך בהם התקפה. היפנים ראו בארכיפלג פנגחו, השוכן בין סין לטאיוואן, יעד אסטרטגי החיוני לכיבוש האי. כיבוש פנגחו עשוי למנוע משלוח תגבורת מסין.
בפנגחו שהה חיל מצב סיני שמנה כ-5,000 חיילים, ובאיים נבנו מערכות ביצורים ותותחי חוף.
הקרב

כוח משלוח שמנה 5,500 חיילי של צבא יפן יצא לארכיפלג פנגהחו ב-15 במרץ 1895, ונחת באי פָצ'או, בדרום הארכיפלג, בבוקר ה-23 במרץ. הנחיתות לא נתקלו בהתנגדות סינית רצינית, והיפנים השתלטו במהירות על אזור הנחיתה. בשעות הלילה, ה-24 במרץ, תקפו יחידות יפניות את המוצב הסיני מחוץ לנמל מקונג, ותוך חצי שעה כבשו אותו, לאחר שהמגינים הסינים נמלטו.
הלחימה המשיכה ברוח זו, וליפנים נדרשו שלושה ימים בלבד על מנת להשתלט על כל האיים בארכיפלג. לאחר הפגזת הביצורים הסיניים על ידי ספינות הצי הקיסרי היפני.
לקריאה נוספת

שילוני, בן-עמי. יפן המודרנית: תרבות והיסטוריה. הוצאת שוקן, 1997 (מהדורה מתוקנת ומורחבת 2002).
Paine, S.C.M. The Sino-Japanese War of 1894-1895: Perception, Power, and Primacy. Cambridge University Press, 2003. ISBN 0-521-81714-5
Takekoshi, Yosaburo. Japanese Rule in Formosa. Longmans, Green, and co., 1907.
קריאה אחרונה

אין תמונה חופשית
קריאה אחרונה (באנגלית: Last Call) הוא מונח מתחום הברים והמסעדנות, בו מודיעים ללקוחות העסק, על כוונת מנהל העסק לסגור אותו (או חלקים ממנו). כאשר מודיעים בעסק על קריאה אחרונה, זהו סימן שניתן להזמין משקה אלכוהולי אחרון (או כל מנה אחרת כגון: קפה, קינוחים וכו') בפרק זמן קצר ולא לאחר מכן.
הסימן כולל בהכרזה בקול רם ולעיתים מלווה בצלצול פעמון או הבהוב האורות.
הטעמים לקריאה אחרונה

קריאה אחרונה מאפשרת למנהל העסק לשלוט בשעת הסגירה של העסק. חישוב פשוט של הזמן שלוקח ללגום משקה מאפשר למנהל העסק לכוון את לקוחותיו לעזוב את העסק בשעה הרצויה.
פעולה זו מאפשרת להאריך את זמן הפעילות העסקית ולקצר את זמן הסגירה של העסק על ידי סגירת עמדות לא פעילות או יעילות מוקדם יותר משעת הסגירה הרשמית של בית העסק ובכך למקסם רווחים.
על פי רוב, השעות שלפני סגירת העסק הן דלות בהזמנת מנות. קריאה אחרונה מדרבנת לקוחות המתלבטים אם להזמין משקה או לאו להזמין כל עוד ניתן ובכך חלה בעסק עלייה רגעית בכמות ההזמנות.
ישנן מדינות בהן אסור להגיש אלכוהול אחרי שעה מסוימת בלילה וקריאה אחרונה באה כדי להגביר את כמות ההכנסות לפני שמכירת אלכוהול הופכת להיות עבירה פלילית.
ראו גם

בר (עסק)
פאב
רויאל ראמבל (2023)

| רויאל ראמבל (2023)> מידע |
| --- | --- | --- |
ארגון: WWE
מותג (ים): Raw סמאקדאון NXT
תאריך: 28 בינואר 2023
עיר: סן אנטוניו, טקסס
אולם: אלאמודום
מספר צופים: 51,338
שיר (י) הנושא: "SOLD OUT" בביצוע Hardy
סדרת אירועי שלם וצפה של ה-WWE
| NXT Deadline | רויאל ראמבל (2023) | NXT Vengeance Day |
סדרת אירועי רויאל ראמבל
| 2022 | רויאל ראמבל (2023) | — |
רויאל ראמבל (2023) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע כלל את שלושת המותגים (Raw,‏ סמאקדאון ו-NXT) ונערך ב-28 בינואר 2023 באצטדיון האלאמודום שבסן אנטוניו, טקסס. האירוע היה האירוע ה-36 בסדרת אירועי רויאל ראמבל.
חמישה קרבות התנהלו באירוע. בקרב המרכזי, רומן ריינס ניצח את קווין אואנס ושמר על אליפות ה-WWE האוניברסלית הבלתי מעורערת. בקרבות הרויאל ראמבל, קודי רודס ניצח בקרב הרויאל ראמבל של הגברים שפתח את האירוע לאחר שהדיח אחרון את הכניסה מספר אחת בקרב, גונתר אשר קבע שיא זמן שהייה בקרב הראמבל המסורתי של שעה, אחת עשרה דקות וארבעים שניות, בעוד שריאה ריפלי ניצחה בקרב הרויאל ראמבל של הנשים, במה שהפך אותה למשתתפת הנשים הראשונה אשר זוכה בקרב זה לאחר שנכנסה כמספר הראשון בנוסף לקביעת שיא זמן שהייה בקרב הראמבל המסורתי של הנשים של שעה, דקה אחת ושמונה שניות. עוד ברשימת הקרבות, בריי וויאט ניצח את אל. איי. נייט בקרב מאונטיין דיו פיץ' בלאק. רגעים בולטים באירוע היו החזרה של הפרשן, פאט מקאפי לשולחן השדרנים, ההשתתפויות בקרבות הראמבל המסורתיים של קודי רודס, אדג', בת' פיניקס, אסקה, צ'לסי גרין, ניה ג'קס ולוגאן פול, כשהאחרון ערך את הופעת הבכורה שלו בקרב זה. מתאבקת ה-WWE לשעבר, מישל מק'קול, ערכה גם היא הופעה מפתיעה בקרב הראמבל של הנשים, בעוד שחבר היכל התהילה של ה-WWE ופרשן התוכנית השבועית NXT, בוקר טי, ערך הופעה מפתיעה בקרב הראמבל של הגברים.
הפקה > רקע

הרויאל ראמבל הוא אירוע שלם וצפה שנתי, המופק על ידי ה-WWE במתכונת של חודש ינואר מאז שנת 1988. הוא אחד מארבעת אירועי השלם וצפה המקוריים של הארגון, לצד רסלמניה, סאמרסלאם וסדרת ההישרדות; אירועים המכונים "ארבעת הגדולים". שם האירוע נקרא על שם קרב הרויאל ראמבל המסורתי, שהוא מעין קרב באטל רויאל משופר, שבו המשתתפים בקרב נכנסים אליו בזמנים שונים בניגוד לקרב באטל רויאל רגיל, שבו כל המשתתפים נמצאים בזירה מהתחלה. בדרך כלל, גם קרב הרויאל ראמבל של הגברים וגם של הנשים כוללים 30 משתתפים. כמיטב המסורת, המנצח/ת בקרב הרויאל ראמבל של הגברים והנשים קיבל/קיבלה הזדמנות להתחרות על תואר אליפות לבחירתם/ן באירוע רסלמניה 39. בעקבות העובדה שאליפות ה-WWE של המותג Raw והאליפות האוניברסלית של המותג סמאקדאון הוחזקו על ידי אותו אדם והוגנו יחדיו כאליפות ה-WWE האוניברסלית הבלתי מעורערת, המנצח ברויאל ראמבל של הגברים קיבל קרב על אליפות זו, ללא אפשרות בחירה בדומה לשנים עברו. למנצחת ברויאל ראמבל של הנשים הייתה האפשרות לבחור בין אליפות הנשים של Raw לבין אליפות הנשים של סמאקדאון.
הפקה > עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.
ב-16 בינואר בפרק של התוכנית Raw, לאחר שבועות שבהן שודרו מספר סרטונים על המסע של קודי רודס מהקרע בשריר החזה שסבל לפני הקרב שלו באירוע גיהנום בכלוב ביוני 2022 ועד להחלמה שלו, רודס הודיע שהוא חוזר מהפציעה כאחת הכניסות בקרב הרויאל ראמבל של הגברים.
תוצאות

| מס' | תוצאות | התניות | זמן |
| --- | --- | --- | --- |
| 1 | קודי רודס ניצח בקרב הרויאל ראמבל של הגברים לאחר שהדיח אחרון את גונתר | קרב רויאל ראמבל של 30 משתתפים אשר קבע את הטוען לכתר לאחת מאליפויות העולם ברסלמניה 39 | 01:11:40 |
| 2 | בריי וויאט ניצח את אל. איי. נייט | קרב מאונטיין דיו פיץ' בלאק | 05:05 |
| 3 | ביאנקה בלאייר (א) ניצחה את אלכסה בליס | קרב יחידים על אליפות הנשים של Raw | 07:35 |
| 4 | ריאה ריפלי ניצחה בקרב הרויאל ראמבל של הנשים לאחר שהדיחה אחרונה את ליב מורגן | קרב רויאל ראמבל של 30 משתתפות אשר קבע את הטוענת לכתר לאחת מאליפויות הנשים ברסלמניה 39 | 01:01:08 |
| 5 | רומן ריינס (א) (עם פול היימן וסמי זיין) ניצח את קווין אואנס | קרב יחידים על אליפות ה-WWE האוניברסלית הבלתי מעורערת האוסוס (ג'יי אוסו וג'ימי אוסו) הורחקו מהזירה. | 19:15 |
(א) - מתייחס למתאבק/מתאבקים שהגיעו לקרב כאלוף/אלופים
תוצאות > סדר הכניסות וההדחות בקרב הרויאל ראמבל של הגברים

| כניסה מספר | כניסה | מותג | הדחה מספר | הודח על ידי | זמן | מספר הדחות |
| --- | --- | --- | --- | --- | --- | --- |
| 1 | גונתר | סמאקדאון | 29 | קודי רודס | 01:11:40 | 5 |
| 2 | שיימוס | סמאקדאון | 21 | דרו מקינטייר וגונתר | 52:33 | 3 |
| 3 | המיז | Raw | 1 | שיימוס | 04:23 | 0 |
| 4 | קופי קינגסטון | סמאקדאון | 4 | גונתר | 14:51 | 0 |
| 5 | ג'וני גרגאנו | Raw | 14 | דומיניק מיסטריו ופין באלור | 29:57 | 0 |
| 6 | אקסבייר וודס | סמאקדאון | 3 | גונתר | 10:29 | 0 |
| 7 | קאריון קרוס | סמאקדאון | 2 | דרו מקינטייר | 04:11 | 0 |
| 8 | צ'אד גייבל | Raw | 7 | ברוק לסנר | 08:42 | 0 |
| 9 | דרו מקינטייר | סמאקדאון | 22 | גונתר | 39:10 | 4 |
| 10 | סנטוס אסקובר | סמאקדאון | 5 | ברוק לסנר | 04:56 | 0 |
| 11 | אנג'לו דוקינס | Raw | 6 | ברוק לסנר | 02:28 | 0 |
| 12 | ברוק לסנר | Raw | 8 | בובי לאשלי | 02:28 | 3 |
| 13 | בובי לאשלי | Raw | 11 | סת' "פריקין" רולינס | 07:14 | 1 |
| 14 | ברון קורבין | Raw | 9 | סת' "פריקין" רולינס | 00:07 | 0 |
| 15 | סת' "פריקין" רולינס | Raw | 27 | לוגאן פול | 37:18 | 2 |
| 16 | אוטיס | Raw | 12 | דרו מקינטייר ושיימוס | 03:08 | 0 |
| 17 | ריי מיסטריו | סמאקדאון | 10 | לא היה כשיר להתחרות | 00:00 | 0 |
| 18 | דומיניק מיסטריו | Raw | 23 | קודי רודס | 25:44 | 1 |
| 19 | אליאס | Raw | 13 | דרו מקינטייר ושיימוס | 00:39 | 0 |
| 20 | פין באלור | Raw | 18 | אדג' | 07:45 | 2 |
| 21 | בוקר טי | היכל התהילה | 15 | גונתר | 00:42 | 0 |
| 22 | דמיאן פריסט | Raw | 17 | אדג' | 04:03 | 1 |
| 23 | מונטז פורד | Raw | 16 | דמיאן פריסט | 00:44 | 0 |
| 24 | אדג' | Raw | 19 | פין באלור | 01:04 | 2 |
| 25 | אוסטין ת'יאורי | Raw | 26 | קודי רודס | 15:39 | 1 |
| 26 | אומוס | Raw | 20 | ברון סטרומן | 02:26 | 0 |
| 27 | ברון סטרומן | סמאקדאון | 24 | קודי רודס | 11:12 | 1 |
| 28 | ריקושט | סמאקדאון | 25 | אוסטין ת'יאורי | 09:14 | 0 |
| 29 | לוגאן פול | חופשי | 28 | קודי רודס | 10:57 | 1 |
| 30 | קודי רודס | Raw | — | זוכה | 15:08 | 5 |
↑  גונתר קבע שיא זמן שהייה בקרב הראמבל המסורתי של שעה, אחת עשרה דקות וארבעים שניות; השיא הקודם היה שייך לריי מיסטריו, ששהה בקרב שעה, שתי דקות וחמש עשרה שניות ברויאל ראמבל של שנת 2006.
↑  ריי מיסטריו נפצע באופן לא מתוסרט במהלך קרב שהתנהל בפרק האחרון של התוכנית השבועית סמאקדאון, ששודרה יממה לפני קיום האירוע. כחלק מהעלילה, מיסטריו "הותקף" על ידי בנו, דומיניק מיסטריו וחברי קבוצת The Judgment Day.
↑  פין באלור הודח כבר כשהוא הדיח את אדג'.